**ส่วนที่ 3 : แบบรายงานผลการดำเนินแผนงาน/โครงการ/กิจกรรมที่ได้รับงบประมาณสนับสนุนจากกองทุนหลักประกันสุขภาพ (สำหรับผู้เสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน)**

**ชื่อแผนงาน/โครงการ/กิจกรรม โรงเรียนสร้างสุขผู้สูงวัยวัดร่องห้า ประจำปีงบประมาณ 2563**

**1. ผลการดำเนินงาน**

การจัดตั้งโรงเรียนสร้างสุขผู้สูงวัยเพื่อ ให้ผู้สูงอายุพัฒนาตนเองให้เป็นคนทันสมัย ทันโลก ทันเหตุการณ์ ติดตามข่าวสารบ้านเมืองและของโลก เพื่อที่จะได้พูดคุยสื่อสารกับสมาชิกภายในบ้านที่ต่างวัยกันได้รู้เรื่อง เป็นการลดช่องว่างระหว่างวันได้เป็นอย่างดี และเพื่อให้ผู้สูงอายุพัฒนา เปลี่ยนแปลง วางตัวให้เป็นคุณปู่ คุณย่า ที่น่าเคารพนับถือ เข้าใจบุตรหลาน เข้าใจในความเปลี่ยนแปลงของตนเอง ไม่ติดยึดกับความคิดเก่า ๆ ไม่คาดหวังให้ลูกหลานเป็นอย่างที่ตนเองต้องการ ไม่อ้างว่าอาบน้ำร้อนมาก่อนควรสอนหรือให้คำแนะนำโดยมีเหตุผลประกอบ เพื่อจะได้ไม่มีปัญหาระหว่างวัย และมีชีวิตอยู่กับลูก ๆ หลาน ๆ ได้อย่างมีความสุข เพื่อให้ผู้สูงอายุสามารถดึงศักยภาพของตนเองไปช่วยชุมชน ที่อาศัยอยู่ อาทิ มีความสามารถทางด้านดนตรี การประกอบอาหาร งานฝีมือ ภาษา หรือมีทักษะในงานด้านอื่น ๆ ให้นำเอาความรู้ความชำนาญที่มีอยู่นั้นไปถ่ายทอด ช่วยสอน ช่วยฝึกหัดเด็กหรือผู้ที่สนใจในชุมชน ให้ได้มีโอกาสได้เรียนรู้สืบทอดทักษะ วัฒนธรรมจากคนรุ่นหนึ่งไปสู่อีกรุ่นหนึ่งเพื่อดำรงไว้ซึ่งศิลปวัฒนธรรมของชาติให้คงไว้สืบต่อไป จะทำให้ผู้สูงอายุเกิดความภาคภูมิใจในตนเอง เห็นคุณค่าและศักยภาพของตนเองมากขึ้น เพื่อให้ผู้สูงอายุไม่ปล่อยวันเวลาให้ล่วงเลยไปโดยเปล่าประโยชน์ กิจกรรมต่าง ๆ ที่ควรทำมีมากมายนับตั้งแต่การประกอบอาหารให้สมาชิกในครอบครัว การปลูกต้นไม้ ทำสวน เลี้ยงสัตว์ งานศิลปหัตถกรรม หรืองานอดิเรกอื่น ๆ ซึ่งจะทำให้รู้สึกผ่อนคลาย ไม่เหงา และมีความสุข เพื่อให้ผู้สูงอายุออกกำลังกายเป็นประจำสม่ำเสมอ เพราะการออกกำลังกายนอกจากจะทำให้สุขภาพพลานามัยสมบูรณ์ แข็งแรงไม่เจ็บป่วยง่ายแล้ว ยังทำให้อารมณ์แจ่มใสเบิกบาน ไม่หงุดหงิด ไม่ซึมเศร้า วิตกกังวลหรือเครียดง่าย คนในครอบครัวก็รู้สึกดีมีความสุขไปด้วย พร้อมทั้งเพื่อให้ผู้สูงอายุใช้ชีวิตที่เหลืออยู่อย่างไม่ประมาท การเข้าวัด ทำบุญ รักษาศีล เจริญภาวนาควรทำเป็นประจำ เป็นการหาความสงบและได้เรียนรู้ถึงสัจธรรมความเป็นจริงของชีวิต ซึ่งจะช่วยให้เกิดสติ ปล่อยวาง ไม่ยึดมั่นถือมั่น มีการเอื้ออาทรต่อผู้สูงอายุด้วยกัน มีการเยี่ยมให้กำลังใจซึ่งกันและกันเวลาเจ็บป่วย หรือประสบปัญหาด้านสังคม พร้อมกันนั้นทางวัดร่องห้าก็มีการสนับสนุนด้านปัจจัยต่าง ๆ เช่น ทุนทรัพย์ เครื่องอุปโภคบริโภค และซ่อมที่อยู่อาศัยให้กับผู้สูงอายุที่ประสบปัญหาสิ่งเหล่านี้ ทำให้ผู้สูงอายุเกิความปิติสุขและมีความสนใจอยากเข้าร่วมกิจกรรมโรงเรียนสร้างสุขผู้สูงวัยทุกสัปดาห์

**2. ผลสัมฤทธิ์ตามวัตถุประสงค์/ตัวชี้วัด**

2.1 การบรรลุตามวัตถุประสงค์

☑ บรรลุตามวัตถุประสงค์

□ ไม่บรรลุตามวัตถุประสงค์ เพราะ………………………………………………………………………………………………....

…………………………………………………………………………………………………………………………………………………………………….

2.2 จำนวนผู้เข้าร่วม แผนงาน/โครงการ/กิจกรรม 60 คน

**3. การเบิกจ่ายงบประมาณ**

งบประมาณที่ได้รับการอนุมัติ 34,320 บาท

งบประมาณที่เบิกจ่ายจริง 34,320 บาท คิดเป็นร้อยละ 100

งบประมาณคงเหลือส่งคืนกองทุนฯ - บาท คิดเป็นร้อยละ -

**4. ปัญหาและอุปสรรคในการดำเนินงาน**

□ ไม่มี

☑ มี

ปัญหา/อุปสรรค (ระบุ) เนื่องจากการจัดกิจกรรมอยู่ในช่วงของการแพร่ระบาดของโรคติดเชื้อไวรัสโคโรนา 2019 (โควิด-19) จึงทำให้มีการระงับการจัดกิจกรรมต่าง ๆ ในช่วงระยะเวลาหนึ่ง จึงทำให้การจัดกิจกรรมล่าช้า ทั้งยังพบปัญหาวิทยากรไม่เพียงพอในการจัดการเรียนการสอน

แนวทางการแก้ไข (ระบุ) จากปัญหาข้างต้น ทางโรงเรียนสร้างสุขผู้สูงวัยวัดร่องห้าได้แก้ไขปัญหาโดยการขนาดระยะเวลาในการดำเนินกิจกรรม และเห็นควรประสาน ติดต่อวิทยากร ครูอาจารย์ที่เกษียณอายุราชการ หรือผู้มีประสบการณ์ด้านต่าง ๆ เข้าร่วมเป็นวิทยากร เนื่องจากที่ผ่านมามักจะพบปัญหาวิทยากรหรือครูผู้สอนมักติดปัญหาไม่ค่อยมีเวลาเข้าร่วมเนื่องจากเป็นราชการประจำต้องทำภารกิจประจำหรือเดินทางเข้าร่วมประชุม ซึ่งเป็นวันจัดกิจกรรมของโรงเรียนสร้างสุขผู้สูงวัยวัดร่องห้า จึงทำให้มักจะขาดครูผู้สอนนักเรียน

ลงชื่อ รายงาน

( )

ตำแหน่ง

วันที่-เดือน-พ.ศ.